
ΤΕΥΧΟΣ ΠΡΩΤΟ Αρ. Φύλλου 238 

3 Δεκεμβρίου 2004 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

254. Κώδικας δεοντολογίας του αστυνομικού. 1 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στο Π.Δ. 187/2004 (ΦΕΚ 
164/τ.Α'/2004). 2 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 254 
Κώδικας δεοντολογίας του αστυνομικού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 53παρ. 1 του Ν. 1481/1984 
«Οργανισμός Υπουργείου Δημόσιας Τάξης» (Α' 152). 

2. Τις διατάξεις του άρθρου 28παρ. 1 του Ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α' 41). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α' 154) και 
αντικαταστάθηκε με το άρθρο 1 του Ν. 2469/1997 (Α'38). 

4. Το γεγονός ότι από τις διατάξεις του παρόντος δια¬ 
τάγματος δεν προκαλούνται δαπάνες σε βάρος του Κρα¬ 
τικού Προϋπολογισμού. 

5. Την υπ’ αριθμ. 277/2004 Γνωμοδότηση του Συμβουλί¬ 
ου της Επικράτειας, ύστερα από πρόταση του Υπουργού 
Δημόσιας Τάξης, αποφασίζουμε: 

Άρθρο 1 

Γ ενικές υποχρεώσεις 

Ο αστυνομικός: 

α. Υπηρετεί τον Ελληνικό Λαό και εκτελεί τα καθήκοντά 
του, όπως ορίζουν το Σύνταγμα και οι Νόμοι. 

β. Υποχρεούται να σέβεται την αξία του ανθρώπου και 
να μεριμνά για την προστασία των δικαιωμάτων του ως 
ατόμου και ως μέλους του κοινωνικού συνόλου. 


γ. Ενεργεί πάντοτε με σκοπό την εξασφάλιση της δημό¬ 
σιας τάξης και ασφάλειας, την εξυπηρέτηση του δημόσι¬ 
ου συμφέροντος και τη διαφύλαξη των νομίμων συμφε¬ 
ρόντων των πολιτών. 

δ. Ενεργείκατάτηνεκπλήρωσητων καθηκόντων του, με 
βάση τις αρχές της νομιμότητας, της αναλογικότητας, 
της επιείκειας, της χρηστής διοίκησης, της ίσης μεταχεί¬ 
ρισης και του σεβασμού της διαφορετικότητας των ατό¬ 
μων. 

Άρθρο 2 

Συμπεριφορά κατά την αστυνομική δράση. 

Ο αστυνομικός: 

α. Υπόκειται στις αρχές της διαρκούς ετοιμότητας και 
της διαρκούς διατεταγμένης υπηρεσίας. 

β. Εφαρμόζει το Νόμο με κοινωνική ευαισθησία και ου¬ 
δέποτε υπερβαίνει τα επιτρεπόμενα όρια της διακριτικής 
ευχέρειας που του παρέχεται. Όταν επεμβαίνει υποχρε- 
ούται να δηλώνει την ιδιότητα, την ταυτότητα και την Υπη¬ 
ρεσία του. 

γ. Εκτελεί τα καθήκοντά του με αμεροληψία, αντικειμε¬ 
νικότητα, διαφάνεια, σύνεση, αυτοκυριαρχία, σταθερότη¬ 
τα, αποφασιστικότητα και αξιοπρέπεια, προστατεύοντας, 
χωρίς διάκριση, όλους τους πολίτες από παράνομες σε 
βάρος τους πράξεις. 

δ. Σέβεται το δικαίωμα στη ζωή και την προσωπική 
ασφάλεια κάθε ατόμου. Δεν επιφέρει, δεν προκαλεί και 
δεν ανέχεται πράξεις βασανιστηρίων ή απάνθρωπης ή 
εξευτελιστικής μεταχείρισης ή τιμωρίας και αναφέρει αρ- 
μοδίως κάθε παραβίαση των ανθρωπίνων δικαιωμάτων. 

ε. Γιατηντήρηση και εφαρμογή του Νόμου χρησιμοποι¬ 
εί κατ' αρχήν μη βίαια μέσα. Η προσφυγή στη βία επιτρέ¬ 
πεται μόνον όταν είναι απολύτως αναγκαία και στο μέτρο 
που προβλέπεται και απαιτείται για την εφαρμογή του νό¬ 
μου. Τηρεί πάντοτε με απόλυτο σεβασμό τις αρχές της 
αναγκαιότητας, της προσφορότητας (καταλληλότητας) 
και της αναλογικότητας. Χρησιμοποιεί τα κατά το δυνα¬ 
τόν, ηπιότερα μέσα, αποφεύγοντας κάθε περιττή ενόχλη¬ 
ση, σκληρότητα ή αδικαιολόγητη φθορά ιδιοκτησίας. Δεν 
προβαίνει σε καταχρηστική χρήση των χημικών και των 
άλλων διαθέσιμων μέσων και ιδιαίτερα εκείνων που ενδέ¬ 
χεται να προκαλέσουν βλάβη στην υγεία των πολιτών. 
Χρησιμοποιεί τα πυροβόλα όπλα μόνο στις περιπτώσεις 
που προβλέπονται από το νόμο και αναφέρει αμέσως το 
συμβάν. 

στ. Ενεργεί για τη διατήρηση και την αποκατάσταση της 
δημόσιας τάξης και ασφάλειας, με σκοπό τη διασφάλιση 
του σεβασμού των δικαιωμάτων όλων των πολιτών και την 
απρόσκοπτη κοινωνική διαβίωση, την πρόληψη και κατα¬ 
στολή του εγκλήματος και την προστασία του δημοκρατι¬ 
κού πολιτεύματος, αποφεύγοντας συμπεριφορές που 
μπορεί να προκαλέσουν σύγκρουση και επιβάλλει μόνον 
τους κατά περίπτωση αναγκαίους και προβλεπόμενους 
από το νόμο περιορισμούς δικαιωμάτων. 

ζ. Βεβαιώνει χωρίς διακρίσεις τις παραβάσεις του νό¬ 
μου, ενεργώντας με ευθυκρισία, ψυχραιμία και ευγένεια. 
Εξηγεί στον παραβάτη την παράβαση που διέπραξε, κα¬ 
θώς και τα δικαιώματά του, κατά τρόπο σαφή, ώστε να 
μην καταλείπονται αμφιβολίες, αποφεύγοντας τις αντιδι¬ 
κίες και τις υπερβολές. 

η. Προστατεύει την ιδιωτική και οικογενειακή ζωή του 
ατόμου και επεμβαίνει, σύμφωνα με τις προβλεπόμενες 
από το νόμο διαδικασίες, όταν αυτό είναι αναγκαίο για την 
επίτευξη νόμιμου και συγκεκριμένου σκοπού. Τηρεί από¬ 
λυτη εχεμύθεια για τα απόρρητα γεγονότα ή πληροφο¬ 
ρίες, καθώς και για τα γεγονότα ή τις πληροφορίες των 
οποίων έλαβε γνώση κατά την εκτέλεση των καθηκόντων 
του ή λόγω της ιδιότητάς του, είτε αυτές αφορούν σε υπη¬ 
ρεσιακά ζητήματα, είτε στην ιδιωτική και οικογενειακή 
ζωή και γενικά στις ατομικές υποθέσεις των πολιτών, 
εκτός αν από το νόμο επιτρέπεται η άρση του απορρήτου. 

Άρθρο 3 

Συμπεριφορά κατά τη σύλληψη και κράτηση πολιτών. 

Ο αστυνομικός: 

α. Ενεργεί σύλληψη ατόμου όταν αυτό προβλέπεται 
από τις διατάξεις του Συντάγματος και του νόμου. Κατά 
τη σύλληψη ενεργεί με σύνεση και σταθερότητα, τηρεί 
άψογη συμπεριφορά και αποφεύγει κάθε πράξη που μπο¬ 
ρεί να βλάψει την τιμή και την υπόληψη του συλληφθέντος 
και γενικά να προσβάλει την αξιοπρέπειά του. Χρησιμο¬ 
ποιεί την απολύτως αναγκαία βία και δεσμεύει τον συλλη- 
φθέντα μόνον όταν αντιδρά βίαια ή είναι ύποπτος φυγής. 

β. Ενημερώνει αμέσως τον κρατούμενο για το λόγο της 
σύλληψης και κράτησήςτου, για τις εναντίοντου κατηγο¬ 
ρίες, τα δικαιώματά του και για τη διαδικασία που εφαρ¬ 
μόζεται στην περίπτωσή του. Κρατούμενος που δεν κατα¬ 
νοεί την ομιλούμενη γλώσσα, ενημερώνεται σε γλώσσα 
που γνωρίζει με διερμηνέα ή με τον προσφορότερο τρόπο. 

γ. Φροντίζει για την άμεση τηλεφωνική ή με άλλο πρό¬ 
σφορο τρόπο επικοινωνία του κρατουμένου με πρόσωπο 
της επιλογής του ή με την προξενική αρχή της χώρας του, 
εφόσον είναι αλλοδαπός, προκειμένου να γνωστοποιήσει 
την αιτία και τον τόπο κράτησής του. 

δ. Διευκολύνει την παροχή νομικής βοήθειας στον κρα¬ 
τούμενο και διασφαλίζει την άμεση και ακώλυτη επικοι¬ 
νωνία του με τον δικηγόρο του. 

ε. Διασφαλίζει την επικοινωνία του κρατουμένου με 
τους οικείους του, τις προξενικές αρχές της χώρας του 
προκειμένου για αλλοδαπό και τις εθνικές και διεθνείς 
επιτροπές που είναι αρμόδιες για την προστασία των 
κρατουμένων, σύμφωνα με τις διεθνείς συμβάσεις και το 
Νόμο. 

στ. Επιτρέπει την επικοινωνία του κρατουμένου, εφό¬ 
σον ο ίδιος συγκατατίθεται, με επίσημους συλλογικούς 
φορείς που δραστηριοποιούνται στην παροχή υποστήρι¬ 
ξης στους κρατούμενους και γενικότερα στην προστασία 
των ανθρωπίνων δικαιωμάτων. 


ζ. Διασφαλίζει συνθήκες κράτησης που εγγυώνται την 
ασφάλεια, την υγεία και την προστασία της προσωπικό¬ 
τητας του κρατουμένου και μεριμνά για την κατά το δυ¬ 
νατόν αποφυγή του συγχρωτισμού των λοιπών κρατου¬ 
μένων με τους ποινικούς, των ανδρών με τις γυναίκες, των 
ανηλίκων με τους ενήλικες και λαμβάνει ειδική πρόνοια 
για τα ευάλωτα άτομα. 

η. Μεριμνά για την προστασία της υγείας του κρατου¬ 
μένου, εξασφαλίζοντας άμεση ιατρική περίθαλψη σε πε¬ 
ρίπτωση ανάγκης και παρέχοντας τη δυνατότητα εξέτα¬ 
σης και από γιατρό της επιλογής του. 

θ. Αποτρέπει και καταγγέλλει άμεσα, κάθε πράξη που 
συνιστά βασανιστήριο ή άλλη μορφή απάνθρωπης, σκλη¬ 
ρής ή ταπεινωτικής μεταχείρισης ή τιμωρίας, οποιαδήπο¬ 
τε μορφή βίας ή απειλή βίας, καθώς και κάθε δυσμενή ή 
διακριτική μεταχείριση σε βάρος κρατουμένου. 

ι. Προσάγει τον κρατούμενο το ταχύτερο και οπωσδή¬ 
ποτε εντός των νομίμων προθεσμιών ενώπιον της αρμό¬ 
διας δικαστικής ή άλλης αρχής. 

ια. Λαμβάνει τα πρόσφορα νόμιμα μέτρα, κατά περί¬ 
πτωση, για την αποτροπή απόδρασης του κρατουμένου. 

ιβ. Δεν δημοσιοποιεί την ταυτότητα, την ομάδα, τη φυ¬ 
λετική καταγωγή, την εθνική προέλευση ή την υπηκοότη¬ 
τα του κρατουμένου, εκτός αν αυτό κρίνεται αναγκαίο για 
την εξυπηρέτηση της αντεγκληματικής πολιτικής. 

ιγ. Καταχωρεί στα επίσημα βιβλία της Υπηρεσίας του 
κάθε σύλληψη και κράτηση ατόμου. 

Άρθρο 4 

Συμπεριφορά κατά την προανάκριση 
Ο αστυνομικός: 

α. Κατά τη διεξαγωγή του προανακριτικού έργου ενερ¬ 
γεί σύμφωνα με τις διατάξεις του Κώδικα Ποινικής Δικο¬ 
νομίας, με αποκλειστικό σκοπό την ταχεία επίτευξη του 
σκοπού της προανάκρισης. 

β. Σέβεται απόλυτα το τεκμήριο της αθωότητας του κα¬ 
τηγορουμένου και υποχρεούται να διασφαλίζει όλα τα δι- 
καιώματά του. Πληροφορεί έγκαιρα τον κατηγορούμενο 
για τις εναντίοντου κατηγορίες και του παρέχει τη δυνα¬ 
τότητα να προετοιμάσει την υπεράσπισή του ιδίως με την 
παρουσία του συνηγόρου του. Εφόσον ο κατηγορούμε¬ 
νος δεν κατανοεί την ομιλούμενη γλώσσα, ενημερώνεται 
σε γλώσσα που γνωρίζει με διερμηνέα ή με τον προσφο¬ 
ρότερο τρόπο. 

γ. Μεταχειρίζεται με άψογο τρόπο τους κατηγορουμέ¬ 
νους, τους υπόπτους, τους μάρτυρες και τους παθόντες 
και δεν ασκεί οποιαδήποτε μορφή βίας ή πίεσης στην προ¬ 
σπάθεια άντλησης πληροφοριών. 

δ. Προστατεύει τους παθόντες και τους μάρτυρες, ιδι¬ 
αίτερα όταν υπάρχει κίνδυνος για εκφοβισμό τους και 
λαμβάνει σοβαρά υπόψη την ψυχική υγεία, την ιδιάζουσα 
κατάσταση και το συμφέρον του θύματος σεξουαλικής 
εκμετάλλευσης ή κακοποίησης, προσπαθώντας, κατά το 
δυνατό, να περιορίζειτη δευτερογενή θυματοποίησή του. 

ε. Κατά την αυτοψία και κάθε είδους έρευνα ενεργεί πά¬ 
ντοτε σύμφωνα με τις διατάξεις του νόμου, επιδεικνύο¬ 
ντας ιδιαίτερη επιμέλεια, ευπρέπεια και κοσμιότητα και 
αποφεύγοντας κάθε περιττή δημοσιότητα. Ιδιαίτερα, κα¬ 
τά τις σωματικές έρευνες και τις έρευνες κατοικιών μερι¬ 
μνά ώστε να διασφαλίζεται ο σεβασμός της προσωπικό¬ 
τητας και της ιδιωτικής ζωής των εμπλεκομένων και να 
αποφεύγεται κάθε μη αναγκαία ενόχλησή τους. 

Άρθρο 5 

Εξυπηρέτηση των πολιτών 

1. Η προστασία των δικαιωμάτων των πολιτών και η εξα¬ 
σφάλιση των προϋποθέσεων για την ταχεία, ακώλυτη και 
χωρίς ταλαιπωρία εξυπηρέτησή τους, καθώς και η βελτίω¬ 
ση των σχέσεων αστυνομίας-πολίτη αποτελεί πρώτιστο 
καθήκοντου αστυνομικού. Ειδικότερα, ο αστυνομικός εξε¬ 
τάζει αμέσως τα αιτήματα των πολιτών που σχετίζονται με 
αδικήματα και συμβάντα αστυνομικού ενδιαφέροντος και 
παρέχει τη νόμιμη συνδρομή του χωρίς χρονοτριβή. 

2. Η προσέγγιση των αναγκών των πολιτών με ανθρωπι¬ 
σμό, σεμνότητα, κοινωνική ευαισθησία και ευελιξία, η 
αποφυγή της τυπολατρείας, η εκδήλωση πρωτοβουλιών 
και η λήψη πρακτικών μέτρων, ώστε να προλαμβάνονται 
αδικίες και να επιτυγχάνεται η αποτελεσματική εξυπηρέ¬ 
τησή τους, καθώς και η δημιουργία σχέσεων αμοιβαίας 
εμπιστοσύνης, συνεργασίας και κοινωνικής συναίνεσης 
αποτελούν καθημερινό μέλημα του αστυνομικού. 

3. Η αποφυγή προκαταλήψεων που έχουν ως αιτία το 
χρώμα, το φύλο, την εθνική καταγωγή, την ιδεολογία και 
τη θρησκεία, το σεξουαλικό προσανατολισμό, την ηλικία, 
την αναπηρία, την οικογενειακή κατάσταση, την οικονομι¬ 
κή και κοινωνική θέση ή άλλο διακριτικό στοιχείο του ατό¬ 
μου, αποτελεί βασική παράμετρο της συμπεριφοράς του 
αστυνομικού. 

4.0 αστυνομικός επιδεικνύει ιδιαίτερη φροντίδα για την 
προστασία ιδίως των παιδιών, των γυναικών, των υπερη¬ 
λίκων, των ατόμων με ειδικές ανάγκες, των αναπήρων, 
των προσφύγων, των μελών μειονοτικών και γενικά ευπα¬ 
θών κοινωνικών ομάδων και μεριμνά για την παροχή βοή¬ 
θειας στις γυναίκες σε κατάσταση εγκυμοσύνης και λο¬ 
χείας, στους άρρωστους και γενικά στα πρόσωπα που 
έχουν ανάγκη. Ειδικότερα, συμπεριφέρεται στους ανηλί¬ 
κους με κατανόηση και ανθρωπιά, φροντίζοντας για την 
προστασία τους από φθοροποιές επιδράσεις και κινδύ¬ 
νους στους οποίους είναι δυνατόν να εκτεθούν. Με ιδιαί¬ 
τερη ευαισθησία οφείλει να μεταχειρίζεται τους ανηλί¬ 
κους που παρουσιάζουν παραβατική συμπεριφορά, κα¬ 
θώς και τους ανηλίκους και τις γυναίκες που είναι 
πρόσφυγες ή θύματα σωματικής, ψυχολογικής ή σεξουα¬ 
λικής βίας ή εκμετάλλευσης. 

Άρθρο 6 

Ο αστυνομικός ως δημόσιος λειτουργός 

Ο αστυνομικός: 

α. Έχει τα ίδια δικαιώματα με τους άλλους πολίτες, με 
εξαίρεση τους περιορισμούς που επιβάλλονται από το 
Σύνταγμα και το νόμο και είναι αναγκαίοι για την αποτε¬ 
λεσματική εκπλήρωση της αποστολής της αστυνομίας σε 
μια δημοκρατική κοινωνία. 

β. Σέβεται, τηρεί και εφαρμόζει τους κανόνες που διέ- 
πουντις σχέσεις προϊσταμένων και υφισταμένων και των 
συναδέλφων μεταξύ τους, ώστε να εξασφαλίζεται η ομα¬ 
λή, αδιατάρακτη και αποδοτική λειτουργία της Υπηρε¬ 
σίας, μέσα σε κλίμα πειθαρχίας και πνεύμα αλληλεγγύης 
και ομοψυχίας. 

γ. Διασφαλίζει αμερόληπτες και αποτελεσματικές δια¬ 
δικασίες εξέτασης και ελέγχου στις περιπτώσεις υποβο¬ 
λής παραπόνων πολιτών εναντίον συναδέλφων του. 

δ. Εκτελείτις διαταγές των ανωτέρωντου καιευθύνεται 
για τη μη εκτέλεση ή την πλημμελή εκτέλεσή τους. Είναι 
προσωπικά υπεύθυνος για τις πράξεις ή παραλείψεις του 


και η εκτέλεση προδήλως παράνομων ή αντισυνταγματι¬ 
κών διαταγών δεν τον απαλλάσσει των ευθυνών του. 

ε. Διευκολύνει τις έρευνες και τους ελέγχους που διε¬ 
ξάγουν δικαστικές, διοικητικές και ανεξάρτητες διοικητι¬ 
κές αρχές. 

στ. Συνεργάζεται αρμονικά με τους δημοσίους υπαλλή¬ 
λους και τους υπαλλήλους των άλλων υπηρεσιών του 
Κράτους στην άσκηση των αρμοδιοτήτων τους, καθώς 
και με τους εκπροσώπους άλλων δημοσίων φορέων, ορ¬ 
γανισμών και οργανώσεων για την εξυπηρέτηση του δη¬ 
μόσιου και του κοινωνικού συμφέροντος. 

ζ. Απορρίπτει σθεναρά κάθε προσπάθεια δωροδοκίας 
του και επιδιώκει μετηνενγένει συμπεριφορά, εμφάνιση, 
διαγωγή και διαβίωσή του να αποτελεί παράδειγμα καλού 
πολίτη και ακέραιου αστυνομικού. 

η. Δεν χρησιμοποιεί την ιδιότητά του για να αποκομίσει 
προσωπικά οφέλη ή για να ευνοήσει το ιδιωτικό συμφέ¬ 
ρον τρίτων, ούτε επιτρέπει στους συγγενείς ή φίλους του 
να επικαλεστούν άμεσα ή έμμεσα αυτή για να προωθή¬ 
σουν τα συμφέροντά τους. 

θ. Αντιμετωπίζει με αυστηρότητα και καταπολεμά κάθε 
πράξη διαφθοράς και καταγγέλλει αμέσως αυτή στις αρ¬ 
μόδιες αρχές. 

ι. Κατά την άσκηση των καθηκόντων του δείχνει εντιμό¬ 
τητα και δεν αποδέχεται, άμεσα ή έμμεσα, οποιοδήποτε 
δώρο ή δωρεάν παροχή υπηρεσιών, επιβάλλοντας και 
στους στενούς συγγενείς του ανάλογη συμπεριφορά. 

ια. Εκτός υπηρεσίας δεν εμπλέκεται σε δραστηριότητες 
και δεν αναλαμβάνει εργασίες που προσβάλλουν το κύ¬ 
ρος του ως αστυνομικού. 

ιβ. Ως υπεύθυνο άτομο, προσπαθεί να βελτιώνει διαρ¬ 
κώς την υπηρεσιακή του απόδοση και τις γνώσεις του, 
υποβαλλόμενος σε διαρκή εκπαίδευση. 

Άρθρο 7 
Διαβεβαίωση 

Ο αστυνομικός από την ανάληψη των καθηκόντων του 
αποδέχεται την παρακάτω διαβεβαίωση: 

«Διαβεβαιώ ότι γνώμονα της συμπεριφοράς μου αποτε¬ 
λεί ο σεβασμός της αξίας κάθε ανθρώπου και η προάσπιση 
των δικαιωμάτωντου. Έχω την ύψιστη τιμή να υπηρετώ τον 
Ελληνικό Ααό, ασκώντας την αστυνομική εξουσία που μου 
εμπιστεύεται, σύμφωνα με το Σύνταγμα και τους Νόμους. 

Αναλαμβάνω τις υποχρεώσεις και αποδέχομαι τους κιν¬ 
δύνους του λειτουργήματος μου και δηλώνω ότι εργάζο¬ 
μαι με αμεροληψία και δικαιοσύνη για το καλό της κοινω¬ 
νίας. Προσπαθώ διαρκώς να βελτιώνω τη συμπεριφορά 
μου ως υπεύθυνος δημόσιος λειτουργός, αποδέχομαι 
τον κοινωνικό έλεγχο της δράσης μου και προσδοκώ την 
υποστήριξη των πολιτών». 

Άρθρο 8 
Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 2 Δεκεμβρίου 2004 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΒΟΥΛΓΑΡΑΚΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στο ΦΕΚ 164 Α'/2004, που δημοσιεύθηκε το Π.Δ. 
187/2004 «Ανακριτικά Συμβούλια Προσωπικού Λιμενικού 
Σώματος», επιφέρονται οι παρακάτω διορθώσεις: 

1. Στη σελίδα 5473 στο άρθρο 7 παράγραφος 2 εδάφιο 
β από το εσφαλμένο «Ο Πρόεδρος ορίζει νέα ημερομηνία 
απολογίας, σύμφωνα μετά παραπάνω» στο ορθό «Ο Πρό¬ 
εδρος ορίζει νέα ημερομηνία σύγκλησης, σύμφωνα με τα 
παραπάνω». 

2. Στη σελίδα 5473 στο άρθρο 8 παράγραφος 3 από το 

εσφαλμένο «Ο εγκαλούμενος δύναται προ της έναρξης 
της συνεδριάσεως, επί ποινή απαραδέκτου της διαδικα¬ 
σίας.» στο ορθό «Ο εγκαλούμενος δύνα- 

ται μετά την έναρξη της συνεδριάσεως, επί ποινή απαρα¬ 
δέκτου της διαδικασίας.». 


3. Στη σελίδα 5474 στο άρθρο 9 παράγραφος 2 εδάφιο 
α από το εσφαλμένο «Τα δικαιώματα που αναφέρονται 
στα εδάφια β και δ της προηγούμενης παραγράφου 
ασκούνται μέσα σε ανατρεπτική προθεσμίατριώνημερών 
από την κοινοποίηση στον εγκαλούμενο της παραπεμπτι¬ 
κής διαταγής» στο ορθό «Το δικαίωμα που αναφέρεται 
στο εδάφιο δ της προηγούμενης παραγράφου ασκείται 
μέσα σε ανατρεπτική προθεσμία τριών ημερών από την 
κοινοποίηση στον εγκαλούμενο της παραπεμπτικής δια¬ 
ταγής». 

4. Στη σελίδα 5474 στο άρθρο 11 παράγραφος 3α εδά¬ 
φιο β από το εσφαλμένο «Σε διαφορετική περίπτωση ανα¬ 
βάλλεται η γνωμοδότησή του, σύμφωνα με την παράγρα¬ 
φο 4 του άρθρου 12 του παρόντος» στο ορθό «Σε διαφο¬ 
ρετική περίπτωση αναβάλλεται η διαδικασία, σύμφωνα με 
την παράγραφο 4 του άρθρου 12 του παρόντος». 

(Από το Υπουργείο Εμπορικής Ναυτιλίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






